Το τετράδιο ζωγραφικής

**— Άμα μεγαλώσω, θα γίνω ζωγράφος, έλεγε πάντα η Καιτούλα.**

**Κι όλο έφτιαχνε στο τετράδιο της διάφορα σχέδια και γέμιζε τα φύλλα με χρώ­ματα. Πράσινα, κίτρινα, κόκκινα και μπλε. Ήξερε και να τ' ανακατεύει. Να βά­ζει λίγο κίτρινο ή άσπρο για να ξανοίξει μια φιγούρα1. Κι άμα ήθελε να τη σκουρύνει, έβαζε καφέ ή μαύρο. Σαν σωστός ζωγράφος. Να δεις που άμα ανα­κάτευε το πράσινο με το μπλε, γινόταν ένα παράξενο χρώμα, πολύ παράξενο! Ήξερε πολλά τέτοια ανακατώματα στα χρώματα. Και της άρεσαν όλα τούτα τόσο πολύ, που ξεχνιόταν εντελώς. Πέρναγε ατέλειωτες ώρες σκυμμένη στο τετρά­διο της. Κι η μαμά της έβρισκε την ευκαιρία να κάνει του κόσμου τις δουλειές.**

**— Τι είναι αυτό; τη ρώτησε σαν πήγε κοντά της.**

**— θάλασσα, δεν τη βλέπεις; Έγινε λίγο σκούρα, γι' αυτό δεν τη γνώρισες. Τι να γίνει! Χύθηκε μέσα πετρέλαιο. Πολύ πετρέλαιο, από ένα καράβι που ναυ­άγησε. Γι' αυτό έχει τέτοιο χρώμα. Τα ψάρια πέθαναν όλα, δεν έμεινε τίποτα ζωντανό. Είναι μια νεκρή θάλασσα2, έτσι την είπε ο μπαμπάς.**

**— Κι αυτό το κόκκινο τι είναι; ξαναρώτησε η μαμά της.**

**— Βαρκούλα.**

**— Δεν ξεχωρίζει και τόσο. Γιατί δε βάζεις κι έναν άνθρωπο μέσα; Τι ζωγράφος θα γίνεις;**

**— Άνθρωπος μέσα σ' αυτή τη βάρκα, τι να κάνει; Ούτε να ψαρέψει μπορεί ού­τε να κολυμπήσει σε τέτοια νερά3.**

**— Να πάει περίπατο.**

**— Δεν του κάνει όρεξη, σου λέω. Δε θέλει να κάνει βόλτα στη νεκρή θάλασ­σα, είπε θυμωμένη η Καιτούλα.**

**— Τότε να πάρει τη βάρκα του και να πάει σ' άλλη θάλασσα, καθαρότερη.**

**— Εύκολο σου φαίνεται να φύγει; Εδώ έχει τους δικούς του, το σπίτι του και τη δουλειά του. Τον αγαπάει τον τόπο του, καταλαβαίνεις4; Πώς να τ' αφήσει όλ' αυτά; Κάθεται μόνος του στην παραλία και κλαίει.**

**— Πού είναι; Εγώ δεν τον βλέπω πουθενά, είπε η μαμά της.**

**— Να τος, της απάντησε, και στο λεπτό τον ζωγράφισε. Κάθεται μαζεμένος και δεν φαίνεται καλά. Θυμάται τη θάλασσα όπως ήταν πριν και λυπάται που τη βλέπει τώρα έτσι.**

**Βάλε σε κύκλο τη σωστή απάντηση...**



**Ένα μικρό κορίτσι η .......**

**Α) Καιτούλα**

**Β) Μερούλα**

**...εκφράζει τα συναισθήματα της μέσα...**

**Α) από τις ζωγραφιές της.**

**Β) από τις εκθέσεις της.**

**Με τη ζωγραφιά μιας μολυσμένης – νεκρής θάλασσας, εκφράζει την...**

**Α) αγάπη και την αισιοδοξία της για το μέλλον του πλανήτη μας.**

**Β) αγωνία της για το μέλλον του πλανήτη μας.**